Death Angel

Οι Death Angel είναι αμερικάνικο thrash metal συγκρότημα το οποίο δημιουργήθηκε στο Bay Area του Σαν Φρανσίσκο το 1982. Κυκλοφόρησαν τρία άλμπουμ πριν τη διάλυση τους το 1991 και μετά την επανένωση τους το 2001 έχουν ηχογραφήσει άλλους τέσσερις δίσκους.

Βιογραφία
1982 - 1991
Οι Death Angel δημιουργήθηκαν από τους Φιλιππινέζικης καταγωγής συγγενείς Ρομπ Καβεστάνι (κιθάρα), Ντένις Πέπα (φωνητικά, μπάσο), Γκας Πέπα (ρυθμική κιθάρα) και Άντι Γκάλεον (τύμπανα). Το 1983 ηχογράφησαν το πρώτο τους ντέμο με τίτλο "Heavy Metal Insanity", κινούμενο σε πιο heavy παρά thrash metal μονοπάτια. Ένας άλλος συγγενής τους, ο Μαρκ Οσεγκέδα ανέλαβε το μικρόφωνο του συγκροτήματος, παίζοντας για πρώτη φορά ζωντανά με το συγκρότημα στις 24 Νοεμβρίου 1984, όπου άνοιξαν την εμφάνιση των Megadeth στο κλαμπ "The Stone" του Σαν Φρανσίσκο.

Μέχρι το 1986, συνέχισαν να δίνουν συναυλίες, κατά κύριο λόγο στην περιοχή του Σαν Φρανσίσκο, εμφανιζόμενοι μαζί με μετέπειτα μεγάλα ονόματα του είδους όπως οι Possessed, οι Slayer, οι Exodus, οι Mercyful Fate, οι Whiplash, κ.α.. Το συγκρότημα ανέλαβε η μάνατζερ Κατ Σιρντόρφσκι και δεχόμενοι έντονες επιρροές από τους Metallica και τους Mercyful Fate άλλαξαν τον ήχο τους κατευθυνόμενοι προς το thrash metal. Το 1985, ηχογράφησαν το δεύτερο ντέμο τους με τίτλο "Kill As One" σε παραγωγή του κιθαρίστα των Metallica, Κερκ Χάμμετ.Death Angel (2) - Kill As One Demo (Cassette) at Discogs

Το συγκρότημα υπέγραψε στην "Enigma Records" ηχογραφώντας τον πρώτο τους δίσκο το καλοκαίρι του 1986 στα "Banquet Sound Studios" της Σάντα Ρόζα, στην Καλιφόρνια. Το άλμπουμ με τίτλο "The Ultra-Violence" κυκλοφόρησε στις 23 Απριλίου 1987 και πούλησε 40.000 αντίτυπα στους τέσσερις πρώτους μήνες της κυκλοφορίας του.Death Angel - The Ultra-Violence review - Metal Storm Για την προώθηση του, οι Death Angel πραγματοποίησαν μία σειρά συναυλιών στο Σαν Φρανσίσκο, το καλοκαίρι του 1987. Στις 16 Σεπτεμβρίου εκείνης της χρονιάς, εμφανίστηκαν για πρώτη φορά εκτός αμερικάνικου εδάφους, παίζοντας στο "Clarendon Ballroom" του Λονδίνου.Clarendon Hotel Ballroom London Concert Setlists - Setlist.fm

Στις αρχές του 1988, ηχογράφησαν τον δεύτερο τους δίσκο ο οποίος κυκλοφόρησε τον Ιούλιο του 1988 με τίτλο "Frolic through the Park", περιοδεύοντας το καλοκαίρι εκείνης της χρονιάς στη Γερμανία, την Ολλανδία και τη Μεγάλη Βρετανία. Η εικόνα του συγκροτήματος βελτιώθηκε με την προβολή του βίντεο κλιπ του τραγουδιού "Bored" από το τηλεοπτικό δίκτυο "MTV". Τον Δεκέμβριο επέστρεψαν στη Μεγάλη Βρετανία για δύο εμφανίσεις στο "Hammersmith Odeon" του Λονδίνου μαζί με τους Motörhead.Death Angel Dec 23, 1988 at Hammersmith Odeon, London

Στη συνέχεια, υπέγραψαν στην δισκογραφική εταιρεία "Geffen Records" για το τρίτο τους άλμπουμ με τίτλο "Act III", το οποίο κυκλοφόρησε τον Απρίλιο του 1990 σε παραγωγή του Μαξ Νόρμαν.Death Angel - Act III (album review 2) | Sputnikmusic Στο άλμπουμ περιλαμβάνονταν τα τραγούδια "Seemingly Endless Time" και "Room With A View" για τα οποία γυρίστηκαν βίντεο κλιπ.Death Angel - Seemingly Endless Time - YouTubeDeath Angel - A Room With A View - YouTube Τον Μάιο του 1990, περιόδευσαν στην Ευρώπη μαζί με τους Forbidden, ολοκληρώνοντας τη χρονιά με δύο αμερικάνικες περιοδείες τον Σεπτέμβριο και το Νοέμβριο.

Η ηχογράφηση της εμφάνισης τους στο κλαμπ "Paradiso" του Άμστερνταμ στις 9 Ιουλίου 1988, κυκλοφόρησε στο δίσκο "Fall from Grace" μέσω της "Roadracer" τον Δεκέμβριο του 1990. Η συγκεκριμένη κυκλοφορία αποσύρθηκε λόγω ενστάσεων των μελών των Death Angel.

Τον Απρίλιο του 1991, περιόδευσαν στην Ιαπωνία με τον μετέπειτα ντράμερ των Machine Head, Κρις Κοντός να αντικαθιστά τον Γκάλεον.DEATH ANGEL - Nuclear Blast Η "Geffen" επιχείρησε να βοηθήσει την εμπορική εικόνα του συγκροτήματος προωθώντας τους με τα αρχικά D.A. θεωρώντας ότι το όνομα Death Angel απέτρεπε το ευρύ κοινό από το να ασχοληθεί μαζί τους. Μετά την αποτυχία αυτής της προσπάθειας, η εταιρεία αποφάσισε να διακόψει τη συνεργασία της μαζί τους. Ο Οσεγκέδα αποχώρησε από τους Death Angel αλλά και από την μουσική βιομηχανία, γενικότερα, αφήνοντας στον Καστεβάνι τον ρόλο του τραγουδιστή του συγκροτήματος.Mark Osegueda - Encyclopaedia Metallum

Δεκαετία του '90
Οι Death Angel σταμάτησαν να υφίστανται αφού τα εναπομείναντα μέλη πήραν το όνομα The Organization κυκλοφορώντας δύο δίσκους μέχρι το 1995.The Organization - Encyclopaedia Metallum Το 1999, οι Οσεγκέδα, Γκάλεον και Καβεστάνι σχημάτισαν τους Swarm μαζί με τον μπασίστα Μάικλ Αϊζάια.Swarm - Encyclopaedia Metallum: The Metal Archives

Επανένωση
Τον Αύγουστο του 2001 ανακοινώθηκε η επανένωση των Death Angel για μία εμφάνιση στο φεστιβάλ "Thrash Of The Titans" με σκοπό την οικονομική ενίσχυση του τραγουδιστή των Testament, Τσακ Μπίλι, ο οποίος αντιμετώπιζε σοβαρό πρόβλημα υγείας.Death Angel at Thrash of the Titans 8/11/01 - YouTube Συμμετείχαν επίσης, στο φεστιβάλ "Dynamo Open Air" της Ολλανδίας.Death Angel Setlist at Dynamo Open Air 2002 - Setlist.fm Στη σύνθεση τους βρισκόταν ο κιθαρίστας Τεντ Αγκιλάρ αντικαθιστώντας τον Γκας Πέπα.

Η αναβίωση του συγκροτήματος ολοκληρώθηκε τον Απρίλιο του 2003, όταν εμφανίστηκαν σε μία σειρά ευρωπαϊκών φεστιβάλ με τίτλο "No Mercy", μαζί με τους Testament, Nuclear Assault, Marduk, Malevolent Creation, κ.α.. NO MERCY FESTIVAL:  TESTAMENT, MARDUK, DEATH ANGEL, NUCLEAR ASSAULT, PRO-PAIN,  DIE APOKALYPTISCHEN REITER, MALEVOLENT CREATION, DARKANE Στη συνέχεια υπέγραψαν συμβόλαιο με την "Nuclear Blast Records" τον Οκτώβριο εκείνης της χρονιάς ηχογραφώντας το άλμπουμ "The Art of Dying" στα "SF Soundworks Studios" του Σαν Φρανσίσκο.Death Angel - The Art of Dying (album review) Το άλμπουμ κυκλοφόρησε στις 4 Μαΐου 2004, ενώ συμμετείχαν στο tribute άλμπουμ στους Metallica με τίτλο "Metallic Attack: Metallica - The Ultimate Tribute" με τη διασκευή στο κομμάτι "Trapped Under Ice".Death Angel - Trapped Under Ice (Metallica Cover, with lyrics) - Youtube Τον Σεπτέμβριο εκείνης της χρονιάς, περιόδευσαν στην Ιαπωνία ως μέρος της περιοδείας "Thrash Domination 04" μαζί με τους Testament, Flotsam and Jetsam και Overkill.Thrash Domination 04 - Overkill, Death Angel ja Flotsam and Jetsam Japanissa Το Νοέμβριο, συνέχισαν περιοδεύοντας στην Ευρώπη και ξεκίνησαν το 2005 με εμφανίσεις στη Νότια Αμερική μαζί με τους Nuclear Assault.NUCLEAR ASSAULT, DEATH ANGEL To Team Up For Brazilian Tour Στα μέσα Σεπτεμβρίου του 2005 έδωσαν δύο συναυλίες στο "Club Citta" του Τόκιο μαζί με τους Venom, Sodom, Dragonlord και Onslaught.DRAGONLORD Added To Japan's THRASH DOMINATION Festival

Το Νοέμβριο του 2008 κυκλοφόρησε ο δίσκος "Killing Season", με τον Ντένις Πέπα να αποχωρεί λίγες ημέρες πριν. Τον Ιανουάριο του 2009, ανακοινώθηκε η ένταξη στο συγκρότημα του μπασίστα Σάμι Ντιοσντάντο, ενώ ο Άντι Γκάλεον αποχώρησε το Μάιο εκείνης της χρονιάς δίνοντας τη θέση του στον Γουίλ Κάρολ.Will Carroll Death Angel - United States - Pearl Corporation Το συγκρότημα εμφανίστηκε στο "Mezcal Metal" του Μεξικό στις 13 Σεπτεμβρίου 2009 μαζί με τους Testament, Sacred Reich, Voivod, κ.α..Death Angel Setlist at Mezcal Metal Fest 2009 Τον Σεπτέμβριο του 2010 κυκλοφόρησαν το άλμπουμ "Relentless Retribution", καταφέρνοντας να μπουν σε αρκετά ευρωπαϊκά τσαρτ, όπως και το ουγγρικό Top-10.Kereső - előadó/cím szerint - Archívum - MAHASZ slágerlisták

Ακολούθησε το "The Dream Calls for Blood" τον Οκτώβριο του 2013, σκαρφαλώνοντας στο # 73 του Billboard στις Ηνωμένες Πολιτείες.The Dream Calls For Blood - Death Angel Για την προώθηση του δίσκου μία σειρά εμφανίσεων είναι προγραμματισμένη για τη Βόρεια Αμερική και την Ευρώπη, μέχρι το τέλος της χρονιάς.Death Angel touring w/ Children of Bodom & Tyr in 2014 (dates)

Στα τέλη του 2014, έδωσαν δύο συναυλίες στο κλαμπ "Whisky-A-Go-Go" του Χόλιγουντ, στην μία εκ των οποίων έκανε γκεστ εμφάνιση ο κιθαρίστας Κρις Μπρόντερικ, παίζοντας μαζί τους για πρώτη φορά ζωντανά το κομμάτι "Empty".DEATH ANGEL (feat. CHRIS BRODERICK): "Empty" (live στο Hollywood)

Μέσα στο 2015, έγινε γνωστό ότι το συγκρότημα επέστρεψε στο στούντιο με σκοπό η νέα κυκλοφορία να πραγματοποιηθεί τον Απρίλιο του 2016.DEATH ANGEL To Enter Studio In October Τελικά, η κυκλοφορία του "The Evil Divide" ανακοινώθηκε για τις 27 Μαΐου, με πρώτο τραγούδι που δόθηκε στην δημοσιότητα να είναι το "The Moth",DEATH ANGEL: “The Moth” (νέο κομμάτι) - Metal Hammer ενώ ακολούθησε το "Hatred United, United Hate" με την συμμετοχή του Αντρέας Κίσσερ των Sepultura.DEATH ANGEL: “Hatred United, United Hate” (νέο video clip)

Δισκογραφία
Στούντιο ηχογραφήσεις
ΈτοςΆλμπουμΗ.Π.Α.Γερμανίαcharts.de Death Angel 1987   The Ultra-Violence   -  - 1988   Frolic through the Park     143  - 1990   Act III     -  - 2004   The Art of Dying    -  - 2008   Killing Season   -  59 2010   Relentless Retribution    -  45 2013   The Dream Calls for Blood    73  59 2016   The Evil Divide      

Ζωντανές ηχογραφήσεις
 Fall from Grace (1990)
 Sonic German Beatdown - Live in Germany (2009)Συλλογές
 Archives and Artifacts (2005)
 The Long Road Home (2007)

Παραπομπές

Πηγές

 Death Angel | Music Biography, Credits and Discography | AllMusic
 MusicMight :: Artists :: DEATH ANGEL
 Death Angel - Encyclopaedia Metallum: The Metal Archives
 Death Angel - Biography - Metal Storm
 Death Angel - Metallipromo

Κατηγορία:Thrash metal συγκροτήματα από Καλιφόρνια
Κατηγορία:Heavy metal συγκροτήματα από Καλιφόρνια